আগস্টের শুরু থেকেই সিরিয়ায় হামলা চালানোর জন্য চারপাশে সামরিক বহর জড়ো করছে যুক্তরাষ্ট্র। তুরস্কের হুরিয়াত সংবাদপত্র যুক্তরাষ্ট্রের এমন কর্মকাণ্ডের কথাই বলেছে, যদিও এ কথার সত্যতা সম্পর্কে নিশ্চিত হওয়া যায়নি। তবে যুক্তরাষ্ট্রের হুমকিকে রাশিয়া গুরুত্বের সঙ্গেই নিয়েছে। গুরুত্ব দিচ্ছে ইরানও। যুক্তরাষ্ট্র হামলা করলে রাশিয়া-সিরিয়া-ইরান যেন সম্মিলিতভাবে জবাব দিতে পারে, সেটা নিশ্চিত করতে ইরানের প্রতিরক্ষামন্ত্রী দামেস্ক সফর করেছেন।